# Abbeville

### El Vikipedio

Abbeville Urbo de Francio

Koordinatoj | 50° 06' 20" N, 1° 50' 08" E Mapo
Regiono | Pikardio
Departemento | Somme (subprefektejo)
Arondismento | Abbeville (ĉefurbo)
Kantono | Abbeville-Nord
Urbestro | S-ro Joël Hart 2001-2008
Areo | 26,42 km²
Alto super la marnivelo | 8 m
Loĝantoj | 24.567 1999
Loĝdenso | 930 loĝ./km2
Horzono | UTC +1 (+2 somere)
Poŝtkodo | 80100
Kodo laŭ INSEE | 80001

Belfrido

Abbeville (prononcu [abvil]) estas mezgranda franca komunumo lokita en la departemento Somme kaj en la regiono Pikardio. Ĝi estas unu el la subprefektejoj de la departemento, kaj estis malnovtempe la centro de la provinco Ponthieu.

## [redaktu] Geografio

Abbeville troviĝas ĉe la rivero Somme, proksimume 20 kilometroj oriente de la enfluejo de tiu ĉi en la Manika Markolo. Mezepoke, Abbeville estis la plej malalta loko, kie oni povis trapasi la riveron : proksimume pasis la armeo de la angla reĝo Eduardo la 3-a antaŭ la batalo de Crécy en 1346.

## [redaktu] Historio

Parko Bouvaque

Abbeville aperis je la 9-a jarcento. Ĝi tiam apartenis al la abatejo Sankta Riquier, sed estis pliposte regita de la grafoj de Ponthieu. La urbo fariĝis definitive franca en 1477, per kapto fare de la franca reĝo Ludoviko la 11-a.

En 1514 okazis en Abbeville la edziĝo de Ludoviko la 12-a kun Mary Tudor, la filino de Henriko la 8-a.

Abbeville estis relative grava urbo je la 18-a jarcento, ĉar la reĝa manufakturo Van Robais (unu el la unuaj atentindaj manufakturoj de Francio) alportis vastan riĉecon al la urbo. Voltaire, inter alie, skribis pri tio, sed ankaŭ pri la mesaventuro de la kavaliro de la Barre, juna kaj malriĉa landsinjoro kiu estis ekzekutita pro laŭdira malpieco.

## [redaktu] Vidindaĵoj

Abbeville estis vere pentrinda urbo ĝis la komenco de la Dua mondmilito, kiam ĝi estis bombardita kaj preskaŭ tute detruita de la Germanoj dum unu sola nokto. La urbo estas hodiaŭ plejparte modernaspekta, sed kelkaj vidindaĵoj restas, interalie :

- La preĝejo Sankta Vulfran, starigita dum la 15-a, 16-a kaj 17-a jarcentoj. La gotika fasado kaj la du samstilaj turoj estas precipe vidindaj.
- La belfrido, konstruita en 1209, estas unu el la plej malnovaj belfridoj de Francio. Ĝi estas nun parto de la francaj aŭ belgaj belfridoj agnoskitaj de Unesko.
- La kastelo Bagatelle, konstruita en 1752.
- La parko Emonville kaj la biblioteko.

## [redaktu] Ĝemelurboj

- Burgess Hill (West Sussex)

## [redaktu] Vidu ankaŭ

Preĝejo Sankta Vulfran

- Komunumoj de Somme
- Listo de urboj de Francio

## [redaktu] Eksteraj ligoj

- Oficiala TTT-ejo

La Vikimedia Komunejo havas dosierojn rilatajn al
Abbeville sub la gloso Category:Abbeville
Elŝutita el "http://eo.wikipedia.org../../../a/b/b/Abbeville.html"

Kategorioj: 50° N | 1° E | Urboj de Francio | Komunumoj de Somme

##### Views

- Artikolo
- Diskuto
- Aktuala versio

##### Serĉu

##### Aliaj lingvoj

- Česky
- Dansk
- Deutsch
- English
- Español
- Eesti
- Français
- Galego
- Italiano
- Latina
- Nederlands
- ‪Norsk (nynorsk)‬
- Polski
- Română
- Русский
- Slovenčina
- Slovenščina
- Српски / Srpski
- Svenska